钦定古今图书集成/理学汇编/学行典/第189卷 > 黄概
## 钦定古今图书集成/理学汇编/学行典/第189卷 > 黄概

按《漳州府志》：“黄概，字平叔，龙溪人。好学力行，事亲至
孝。尝语人曰：‘学者学为忠孝而已，不尔，虽读书与不
识字同。父有疾，倾赀求医。或谓概家贫，独不为子孙
计乎？概泣曰：‘苟吾父可愈，虽饥饿何伤’。父将卒，曰：‘为
人子若尔者，可无憾矣’。以子彦臣贵，封承议郎，赐绯，
累赠朝散郎。子孙登科不绝，人以为孝行之报’。”